Konuro de Sankta-Marta

La Konuro de Sankta-Marta aŭ papageto de Santa Marta (Pyrrhura viridicata) estas malgranda papago el genro Pyrrhura; konata ankaŭ kiel Papageto de Sankta-Marta estas endanĝerigita specio en la familio Psittacidae. Ĝi troviĝas kiel endemio en Kolombio. BirdLife International (2022). "Santa Marta Parakeet, Pyrrhura viridicata". IUCN Red List of Threatened Species. 2022: e.T22685836A173025725. doi:10.2305/IUCN.UK.2022-1.RLTS.T22685836A173025725.en. Alirita la 11an de Marto 2023. 

Taksonomio kaj sistematiko
La preciza loko de la Konuro de Sankta-Marta ene de la genro Pyrrhura estas necerta.Botero-Delgadillo, E. (2020). Santa Marta Parakeet (Pyrrhura viridicata), versio 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 11an de Marto 2023 La specio estas monotipa.


Aspekto
La papageto de Santa Marta estas 23 ĝis 25 cm longa. Ambaŭ seksoj estas samaj. Plenkreskuloj havas plejparte verdan kapon kun ruĝa frunto kaj brunecaj orelkovriloj. Iliaj supraj partoj estas verdaj. Ilia brusto kaj supra ventro havas skarlatan "zonon" kaj la cetero de iliaj subaj partoj estas verdaj. Iliaj flugiloj estas plejparte verdaj kun flavaj ĝis oranĝaj supraj kaj subflugilaj kovriloj; iliaj unuarangaj flugilplumoj estas bluaj. Ilia vosto estas senbrile ruĝeca. Nematuraj birdoj similas al plenkreskuloj sed sen la ruĝa zono sur sia malsupra flanko.

Distribuado kaj habitato
La papago de Santa Marta troviĝas nur en la Sierra Nevada de Santa Marta, izola montara sistemo en norda Kolombio. Kvankam ŝajne ĝi antaŭe troviĝis sur ĉiuj flankoj de la montaro, nun ŝajnas, ke ĝi troviĝas nur laŭlonge de la nordaj kaj nordokcidentaj deklivoj. Ĝi ĉefe loĝas en humidaj antaŭmontaraj kaj montaraj arbaroj, plejparte en areoj, kiuj ricevas almenaŭ 2 000 mm da jara pluvokvanto. Ĝi ankaŭ malpli ofte troviĝas en sekundaraj arbaroj kaj kultivitaj areoj. Laŭ alteco ĝi varias inter 2 000 kaj 3 500 m.

Kutimaro
Movoj
La papago de Santa Marta ne migras, sed ĝi estas iom nomada rilate al la havebleco de siaj manĝofontoj.

Manĝado
La papago de Santa Marta manĝas diversajn fruktojn kaj semojn, kaj la fruktoj de Croton bogotanus provizas gravan parton de ĝia dieto. Ĝi ankaŭ manĝas florojn, foliojn kaj likenojn. Ĝi manĝadas en grupoj de ĝis ĉirkaŭ 20 individuoj. Ĝia dieto varias laŭlonge de la tempo laŭ la ŝanĝiĝanta abundo de ĝia manĝaĵo, kaj ŝajne ĝi uzas pli vastan gamon da rimedoj kiam ĝia preferata manĝaĵo ne estas havebla. Ĉi tiu konduto estas interpretata kiel indiko de iom da ekologia fleksebleco.

Reproduktado
En tute natura medio, la Santa Marta papago nestas nur en mortintaj vaksopalmoj (Ceroxylon ceriferum); ĝi ankaŭ uzas nestokestojn metitajn en aŭ proksime de la arbaro. La plej multaj datumoj pri ĝia reprodukta biologio venas de monitorado de nestokestoj. La specio havas du pintojn de reprodukta sezono, inter decembro kaj majo kaj inter junio kaj oktobro. La dua sezono supozeble estas respondo al konkurenco pri nestkavaĵoj de pli grandaj papagaj specioj. La ovodemetado varias de tri ĝis sep ovoj kun averaĝo de 4.5. La kovado estas de 22 ĝis 28 tagoj kaj elnestiĝo okazas ĝis 45 tagojn post eloviĝo. La Santa Marta papago montras kunlaboran reproduktadon.

Referencoj

 Arndt, T. (2008). Anmerkungen zu einigen Pyrrhura-Formen mit der Beschreibung einer neuen Art und zweier neuer Unterarten. Papageien 8/2008.
 Joseph, L. (2002). Geographic variation, taxonomy and distribution of some Amazonian Pyrrhura parakeets. Ornitologia Neotropical 13(4): 337–363.
 Juniper, T., kaj M. Parr (1998). A Guide to the Parrots of the World. Pica Press, East Sussex. 
 Remsen, J. V., Jr., C. D. Cadena, A. Jaramillo, M. Nores, J. F. Pacheco, M. B. Robbins, T. S. Schulenberg, F. G. Stiles, D. F. Stotz, kaj K. J. Zimmer. Versio 6a de Septembro 2007.  A classification of the bird species of South America. American Ornithologists' Union.
 Ribas, C. C., L. Joseph, C. Y. Miyaki (2006). Molecular systematics and patterns of diversification in Pyrrhura (Psittacidae), with special reference to the picta-leucotis complex. Auk 123(3): 660–680.

Eksteraj ligiloj

Kategorio:Papagedoj
Kategorio:Birdoj de Kolombio